**IEPIRKUMA LĪGUMS Nr.1.9.1/16**

par saimniecības preču piegādi

Rēzeknē, 2017. gada 15. martā

**SIA „AUSTRUMLATVIJAS KONCERTZĀLE”**, reģistrācijas Nr. 42403026217, juridiskā adrese Pils iela 4, Rēzekne, LV-4601, tās valdes locekles Diānas Zirniņas personā, kura darbojas uz Statūtu un pilnvarojuma pamata (turpmāk tekstā – PIRCĒJS), no vienas puses,

un

**SIA “ANITRA”**, reģistrācijas Nr.50003045201, juridiskā adrese: Piedrujas iela 7, Rīga, LV 1073 tās valdes priekšsēdētāja Ģirta Freiberga personā (turpmāk tekstā – PĀRDEVĒJS), no otras puses, turpmāk kopā vai katrs atsevišķi arī – Puses,

pamatojoties uz veikto iepirkumu „Saimniecības preču piegāde SIA „Austrumlatvijas koncertzāle” (identifikācijas Nr. AK 2017/3)”, brīvprātīgi, bez spaidiem un viltus vienojās par sekojošo:

**1. Līguma priekšmets**

1.1 PĀRDEVĒJS pārdod un piegādā, bet PIRCĒJS pērk saimniecības preces (turpmāk – preces) saskaņā ar pielikumu, proti, preces, kas tika ietvertas PĀRDEVĒJA piedāvājumā uz iepirkumu, kurā atzīts par uzvarētāju un, kas attiecas uz Pasūtītāja vajadzībām un par 1. pielikumā norādītājam cenām. Pielikums ir šī līguma neatņemama sastāvdaļa.

**2. Pušu tiesības un pienākumi**

2.1. Saimniecības preču veids un daudzums tiek saskaņots katru reizi atsevišķi, PIRCĒJAM rakstiski, telefoniski vai mutiski izdarot pasūtījumu pa tālruni SIA “ANITRA” Projektu vadītājam Guntim Lācim, tālr.67218766, e-pasts: guntis.lacis@anitra.lv.

2.2. PĀRDEVĒJS apņemas:

2.2.1. pēc pasūtījuma saņemšanas piegādāt preci pēc PIRCĒJA norādītās adreses Rēzeknes pilsētas teritorijā ne vēlāk kā 2 (divu) darba dienu laikā no pasūtījuma saņemšanas brīža. Pārdevējs nodrošina gan specifikācijā minētā sortimenta, gan specifikācijā neparedzēto saimniecības preču bezmaksas piegādi.

2.2.2. par pārdotajām saimniecības precēm izsniegt PIRCĒJAM vai tā pilnvarotai personai preču pavadzīmi-rēķinu, kurā norādīta par saimniecības precēm samaksājamā naudas summa.

2.2.3. piegādāt produkciju, kas atbilst Latvijas Republikā spēkā esošo normatīvo aktu un tehniskās specifikācijas prasībām (t.sk. nodrošināt atbilstošo marķējumu). Minēto prasību neievērošana ir pietiekams pamats preces nepieņemšanai un, ja PASŪTĪTĀJS 48 stundu laikā uz sava rēķina neveic preces nomaiņu pret atbilstošu, PASŪTĪTĀJS var lauzt šo līgumu.

2.2.4. ja PIRCĒJAM rodas šaubas par līguma ietvaros piegādātās preces atbilstību tehniskās specifikācijas prasībām, PĀRDEVĒJAM uz sava rēķina jānodrošina šis preces ekspertīzes veikšanu un jāiesniedz PIRCĒJAM Patērētāju aizsardzības centra ekspertīžu veicēju datu bāzē (vai analogā datu bāzē ārvalstīs) iekļauta eksperta atzinumu par šīs preces atbilstību PIRCĒJA tehniskajai specifikācijai. Minētais atzinums sniedzams ne vēlāk kā 1 (vienas) nedēļas laikā pēc PIRCĒJA rakstveida pieprasījuma saņemšanas. Līdz attiecīgā atzinuma saņemšanai PIRCĒJS ir tiesīgs ieturēt visus PĀRDEVĒJAM pienākušos maksājumus.

2.2.5. pārdot PIRCĒJAM kvalitatīvas saimniecības preces, kas atbilst iepriekš saskaņotajam pasūtījumam. Ja PĀRDEVĒJS piegādā pasūtījumam neatbilstošu preci, tad PĀRDEVĒJS 48 stundu laikā veic preces nomaiņu uz sava rēķina;

2.2.6. pēc PIRCĒJA pieprasījuma apmainīt preci 48 stundu laikā, ja precei ir slēpti defekti, kas radušies ražotāja vai piegādātāja vainas dēļ. Šādā gadījumā PĀRDEVĒJS sedz visas izmaksas, kas saistītas ar preces nomaiņu.

2.2.7. nozīmēt kontaktpersonu pasūtījumu pieņemšanai un saskaņošanai Projektu vadītāja \_\_\_\_\_\_\_\_\_\_\_\_ personā, tālr.-\_\_\_\_\_\_\_\_\_\_\_\_\_, e-pasts: \_\_\_\_\_\_\_\_\_\_\_\_\_\_\_

2.2.8. piegādāt preci pēc adreses: Pils iela 4, Rēzekne.

2.2.9. preču piegādes brīdī iesniegt PĀRDEVĒJAM specifikācijā norādītos dokumentus.

2.3. PIRCĒJS apņemas:

2.3.1. nodrošināt pārstāvi pasūtījuma pieņemšanai, pārbaudot to kvalitāti un daudzumu, kā arī attiecīgo pavaddokumentu parakstīšanai Tehniskā direktora \_\_\_\_\_\_\_\_\_\_\_personā, tālr.\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_

2.3.2. norēķināties par preci saskaņā ar šī līguma noteikumiem.

2.3.3. pieņemt preci saskaņā ar preču pavadzīmi-rēķinu, nekavējoties pārbaudot tās kvalitāti, sortimentu un daudzumu.

2.4. PĀRDEVĒJS un PIRCĒJS vienojas, ka Finanšu piedāvājuma pielikumā norādītais preču apjoms ir plānotais piegādājamais apjoms un ka PIRCĒJS, ņemot vērā objektīvus apstākļus, var iegādāties preces atbilstoši reālajai nepieciešamībai par nepilnu apjomu (arī tās preces, kuras nav iekļautas tehniskajā specifikācijā), bet nepārsniedzot 3.2. punktā paredzēto kopējo līgumcenu.

2.5. Līgums var tikt izbeigts pirms 6.2. punktā norādītā termiņa notecējuma, pusēm par to vienojoties, vai pēc vienas puses uzteikuma, ja otra puse nepilda šī līguma saistības. PIRCĒJAM ir tiesības vienpusēji izbeigt šo līgumu, paziņojot par to PĀRDEVĒJAM vismaz 10 dienas iepriekš. Līguma laušanas gadījumā PIRCĒJS nesedz PĀRDEVĒJAM nekāda veida zaudējumus, kas radušies ar līguma laušanu.

**3. Norēķinu kārtība**

3.1. PIRCĒJS saimniecības preces pērk par PĀRDEVĒJA noteiktajām cenām, saskaņā ar piedāvājumu (pielikumā), kas ir šī līguma neatņemama sastāvdaļa. PĀRDEVĒJA iesniegtajā specifikācijā ir fiksētas PĀRDEVĒJA piedāvātās vienību cenas par katru preci. Specifikācijā fiksētā cena ir maksimālā pieļaujamā cena, par kādu attiecīgais PĀRDEVĒJS drīkst piegādāt preces vienību visā šī līguma darbības laikā. PĀRDEVĒJS ir tiesīgs pazemināt specifikācijā norādītās vienības cenu. Cenu samazināšanas gadījumā PIRCĒJAM ir tiesības iegādāties vairāk preču, nekā tika plānots.

**3.2. Šī līguma kopējā summa ir līdz EUR 7772,87** (septiņi tūkstoši septiņi simti septiņdesmit deviņi eiro, 87 centi) un PVN 21%, kas sastāda EUR 1632,30 (viens tūkstotis seši simti trīsdesmit divi eiro, 30 centi), **kopā** **EUR 9405,17** (deviņi tūkstoši četri simti pieci eiro, 17 centi).

3.3. Līguma kopējā summā iekļauti nodokļi, nodevas un visas ar piegādi izmaksas saistītās – transporta izdevumi līdz piegādes vietai un izkraušanas izdevumi, kā arī visi iespējamie riski, kas saistīti ar tirgus cenu svārstībām.

3.4. PIRCĒJS apņemas samaksāt PĀRDEVĒJAM par piegādāto preci 14 (četrpadsmit) darba dienu laikā no preču pavadzīmes-rēķina saņemšanas dienas, pārskaitot summu uz PĀRDEVĒJA bankas kontu, ja PĀRDEVĒJS ir piegādājis tehniskajai specifikācijai atbilstošu preci.

3.5. Par 2.2.1., 2.2.4., 2.2.5. un 2.2.6. punktā noteikto termiņu neievērošanu, PĀRDEVĒJS maksā PIRCĒJAM līgumsodu EUR 20,00 (divdesmit eiro, 00 centi) apmērā par katru nokavēto dienu. Šo līgumsodu PIRCĒJS ir tiesīgs ieturēt no PĀRDEVĒJAM izmaksājamās summas.

36. Ja PIRCĒJS nav apmaksājis 3.4. punktā norādītajā termiņā pavadzīmē-rēķinā norādīto summu, tas PĀRDEVĒJAM maksā līgumsodu EUR 20,00 (divdesmit eiro, 00 centi) apmērā par katru nokavēto dienu, izņemot 2.2.2. un 3.4. punktos paredzētos gadījumus.

3.7. Ja pēc līguma noslēgšanas tiks konstatēts tehniskajai specifikācijai neatbilstošas preces piegādes gadījums, PIRCĒJS ir tiesīgs ieturēt no PĀRDEVĒJAM izmaksājamās summas par veikto piegādi soda naudu, kas atbilst tehniskajai specifikācijai neatbilstošas preces cenai, kā arī, PIRCĒJS ir tiesīgs atstāt sev šo neatbilstošo preci kā pierādījumu PĀRDEVĒJAM nelabticīgai rīcībai.

**4. Nepārvarama vara**

4.1. Puse tiek atbrīvota no atbildības par pilnīgu vai daļēju līguma paredzēto saistību neizpildi, ja šāda neizpilde ir notikusi nepārvaramas varas iestāšanās rezultātā un to nebija iespējams ne paredzēt, ne novērst. Šāda nepārvarama vara ietver sevī notikumus, kuri iziet ārpus pušu kontroles un atbildības (dabas katastrofas, ūdens plūdi, uguns nelaime, zemestrīce un citas stihiskas nelaimes, kā arī karš un karadarbība, streiki, jaunu normatīvo aktu pieņemšana un citi apstākļi, kas neiekļaujas pušu iespējamās kontroles robežās).

4.2. Pusei, kas nokļuvusi nepārvaramas varas apstākļos, bez kavēšanās jāinformē par to otra puse rakstiski 3 (trīs) darba dienu laikā pēc nepārvaramas varas iestāšanās un ziņojumam jāpievieno izziņa, kuru izsniegušas kompetentas iestādes un kura satur minēto apstākļu apstiprinājumu un raksturojumu.

**5. Strīdu izskatīšanas kārtība**

5.1. Strīdus, kas radušies sakarā ar līguma izpildi, Puses noregulē pārrunu ceļā.

5.2. Ja strīdu nevar noregulēt pārrunu ceļā, tas tiek izskatīts Latvijas Republikas normatīvajos aktos noteiktajā kārtībā.

**6. Noslēguma noteikumi**

6.1. Iepirkuma līgums sastādīts 2 (divos) eksemplāros, katrs uz 4 (četrām) lapām latviešu valodā ar vienādu juridisko spēku.

6.2. Iepirkuma līgums stājas spēkā ar tā parakstīšanas brīdi un ir spēkā 12 (divpadsmit) mēnešus vai līdz tam laikam, kad Pārdevējam ir izmaksāta līguma 3.2. punktā paredzētā līgumcena.

6.3. Jebkuras izmaiņas un papildinājumi līgumā var tikt izdarīti tikai, Pusēm abpusēji vienojoties un sastādot rakstisku vienošanos, kas pēc parakstīšanas kļūst par Iepirkuma līguma neatņemamu sastāvdaļu.

6.4. Kādam no Iepirkuma līguma noteikumiem zaudējot spēku normatīvo aktu grozījumu gadījumā, Iepirkuma līgums nezaudē spēku tā pārējos punktos. Šajā gadījumā Pušu pienākums ir piemērot Iepirkuma līgumu atbilstoši spēkā esošajiem normatīvajiem aktiem.

6.5. Puses garantē, ka tām ir attiecīgās pilnvaras, lai slēgtu šo Iepirkuma līgumu un uzņemtos tajā noteiktās saistības un pienākumus.

6.6. Ja kādai no pusēm tiek mainīts juridiskais statuss, pušu amatpersonu paraksta tiesības, īpašnieki, vadītāji, kontaktpersonas, vai Iepirkuma līgumā minētie bankas rekvizīti, telefona, faksa numuri, elektroniskā pasta adreses vai tml., tā nekavējoties rakstiski paziņo par to otrai Pusei. Ja Puse neizpilda šī punkta noteikumus, uzskatāms, ka otra Puse ir pilnībā izpildījusi savas saistības, lietojot šajā Iepirkuma līgumā esošo informāciju par otru Pusi.

6.7. Pušu reorganizācija vai to vadītāju maiņa nevar būt par pamatu Iepirkuma līguma pārtraukšanai vai izbeigšanai. Gadījumā, ja kāda no pusēm tiek reorganizēta vai likvidēta, Iepirkuma līgums paliek spēkā un tā noteikumi ir saistoši Pušu tiesību pārņēmējām.

6.8. Visa Pušu savstarpējā sarakste kļūst par Iepirkuma līguma neatņemamām sastāvdaļām un nepieciešamības gadījumā var kalpot par pierādījumiem.

6.9. Gadījumā, ja PĀRDEVĒJS nevar nodrošināt tehniskajā specifikācijā noteikto preču piegādi par tajā noteiktajām cenām visā līguma spēkā esamības laikā, tad PĀRDEVĒJS maksā līgumsodu 20% no atlikušās, pēc pēdējās pavadzīmes nomaksas, neizpildītās līguma summas.

**7. Pušu rekvizīti un paraksti**

|  |  |
| --- | --- |
| **PIRCĒJS:** **SIA „Austrumlatvijas koncertzāle”** reģ. Nr. 42403026217jur. adr.: Pils iela 4, Rēzekne, LV-4601 tālrunis: 22020206, 28603736e-pasts: koncertzale@rezekne.lv, diana.zirnina@rezekne.lv bankas rekvizīti: AS „Swedbank”konts Nr. LV64HABA0551033040557 | **PĀRDEVĒJS:** SIA “ANITRA”reģ. Nr. 50003045201jur.adr.: Piedrujas iela 7, Rīga, LV-1073tālrunis: e-pasts: bankas rekvizīti: konta Nr.  |
|  |  |
| Diāna Zirniņa | **\_\_\_\_\_\_\_\_\_\_\_\_\_\_\_\_\_\_\_\_\_\_\_**Ģirts Freibergs |